open-index/open-wikipedia-markdown huggingface dataset:
Kylmä tila (albumi)

__NOTOC__
**Kylmä tila** on Timo Rautiainen & Trio Niskalaukauksen vuonna 2004 julkaistu neljäs suomenkielinen studioalbumi. Albumi on äänittänyt Tuomo Valtonen Savonlinnan Sundi Coop -studiossa.

Albumi ylsi ensimmäisellä listaviikollaan Suomen virallisen listan ykköseksi ja pysyi listalla 10 viikkoa.

## Kappaleet
Kaikki kappaleet säveltäneet Jari Huttunen, Jarkko Petosalmi, Timo Rautiainen ja Nils Ursin sekä sovittanut Huttunen, Petosalmi, Seppo Pohjolainen, Rautiainen, Ursin ja Jarkko Martikainen, ellei toisin mainittu.

# 
# 
# 
# 
# 
# 
# 
# 
# 

## Kokoonpano
* Timo Rautiainen – laulu, kitara
* Jarkko Petosalmi – kitara
* Jari Huttunen – kitara
* Nils Ursin – basso, koskettimet
* Seppo Pohjolainen – rummut, taustalaulu

### Vierailevat muusikot
* Tuomas Holopainen – koskettimet
* Marco Hietala – taustalaulu
* Eicca Toppinen – sello
* Tommi Viksten – kitara

## Arvostelut
* Imperiumi.net: 
* Soundi: 

## Lähteet

## Aiheesta muualla
* 
*
Jaakko Selin

**Jaakko Selin** (s. 23. joulukuuta 1958 Lohja) on suomalainen toimittaja ja juontaja. Hän opiskeli Taideteollisessa korkeakoulussa aluksi elokuvaa ja televisiota ja sitten uusien pääsykokeiden kautta vaatesuunnittelua, josta valmistui taiteen maisteriksi vuonna 2000, oltuaan omien laskujensa mukaan opiskelijana kaikkiaan 18 vuotta.

Selin on työskennellyt 1980-luvun lopulta toimittajana *[[City (lehti)|City]]*-lehdessä sekä ''Helsingin Sanomien'' Kuukausiliitteessä. Hän on toiminut avustajana makasiiniohjelma *[[Vekkari]]n* teossa. Muita ohjelmia, joissa hän on ollut toimittajana ja juontajana, ovat *[[Asu vapaa (televisio-ohjelma)|Asu vapaa]]* (1996–), *[[Tuuliviiri (televisio-ohjelma)|Tuuliviiri]]* (2001), *[[Kesäparatiisi]]* (2002–2003), *[[Kotisatama]]* (2006–2007) ja Suomen *[[Muodin huipulle]]* (2009–2011). Hän on toiminut myös itsenäisyyspäivän vastaanoton muotitoimittajana vuosina 1999–2008 ja uudelleen vuosina 2012–2017. Vuosina 2009–2011 lähetysten muotikommentaattorina toimi Hanna Sarén ja vuodesta 2018 Sami Sykkö.

Syyskuussa 2008 Yle TV1:llä alkoi ohjelmasarja *[[Jaakko ja maailmanvalloittajat]]*, jossa Selin haastattelee ulkomailla uransa luoneita suomalaisia. Vuonna 2014 Fox esitti ohjelmasarjan *[[Jaakon matkassa]]*, jossa hän myös vierailee eri puolilla maailmaa asuvien suomalaisten luona.

Jaakko Selin on suunnitellut neuleita ja uimapukuja Marjo Hutun Fulari-putiikille.

1970-luvun lopulla Selin edusti Suomea diskotanssin maailmanmestaruuskilpailuissa Lontoossa.

## Teokset
* 
* 
* 

## Lähteet

## Aiheesta muualla
* 
* 
* Jaakko ja maailmanvalloittajat Ylen sivuilla
Ernst von Wildenbruch

**Ernst von Wildenbruch** (3. helmikuuta 1845 Beirut, Libanon – 15. tammikuuta 1909 Berliini) oli saksalainen kirjailija ja runoilija. Hänen tuotantoonsa sisältyy näytelmiä, balladeja, romaaneja ja novelleja.

## Elämä ja ura
Erns von Wildenbruch syntyi Libanonissa Beirutissa, jossa hänen isänsä Ludwig von Wildenbruch oli Preussin pääkonsulina. Wildenbruch vietti lapsuutensa Ateenassa ja Konstantinopolissa, jossa hänen isänsä työskenteli Preussin lähetystössä.

Wildenbruch saapui Saksaan 1857, opiskeli aluksi Halle an der Saalessa, sitten Französische Gymnasiumissa Berliinissä ja kadettikoulussa. Vuonna 1863 hän sai upseerinviran Preussin armeijasta ja osallistui sotaan Itävaltaa vastaan 1866. Sen jälkeen Wildenbruch opiskeli lakia Berliinin yliopistossa ja toimi upseerina vuosina 1870–1871 käydyssä Ranskan-Preussin sodassa.

Wildenbruch nimitettiin 1876 ulkoministeriöön, jossa hän työskenteli vuoteen 1900. Hänen ensimmäiset suosiota saavuttaneet teoksensa olivat sankarirunoelmat *Vionville* (1874) ja *Sedan* (1875). Wildenbruch julkaisi runokokoelman *Lieder und Balladen* 1877, runsaasti näytelmiä ja useita novellikokoelmia, joista tunnetuimpia ovat *Novellen* (1883), *Neue Novellen* (1885) ja *Tiefe Wasser* 1897.

Wildenbruch sai vuosina 1884 ja 1896 Schiller-palkinnon, ja hänet nimitettiin Jenan yliopiston kunniatohtoriksi 1892.

Wildenbruch meni 1885 naimisiin Maria Karoline von Weberin kanssa.

## Teokset
* *Vionville*, 1874, 
* *Sedan*, 1875, sankarirunoelma
* *Lieder und Balladen* 1877, runoja
* *Die Kaaohinger* 1882, murhenäytelmä 
* *Harold*, 1882, näytelmä
* *Die Quitzows*, 1888, näytelmä
* *Der Generalfeldoberst*, 1889, näytelmä
* *Die Haubenlerchze*, 1891, näytelmä
* *Heinrich und Heinrichs Geschlechit*, 1895, näytelmä
* *Die Tochter des Erasmus*, 1900, näytelmä
* *König Laurin*, 1902, näytelmä
* *Novellen*, 1883, novelleja
* *Neue Novellen*, 1885, novelleja
* *Tiefe Wasser* 1897 novelleja

## Lähteet

## Aiheesta muualla
Sikala

**Sikala** on maatalousrakennus, jossa kasvatetaan sikoja. Siat elävät tavallisesti karsinoissa, joissa on yleensä kymmeniä sikoja. Sikalalla ja sikakarsinalla on erilaisia vaatimuksia kuin esimerkiksi lampaiden tai lehmien oleskelutiloilla:
* Siat syövät kaikkia kasveja. Ne syövät ajan mittaan minkä tahansa ulkotarhan kaikki kasvit juurineen.
* Sioilla ei ole toimivia hikirauhasia. Liian kuumassa niiden on päästävä rypemään liejussa viilentyäkseen.
* Luonnollisissa olosuhteissa siat tonkivat maata. Ne voivat kaivaa käytävän kevytrakenteisen aidan ali.

Lihasioilla on yleensä betoni- ja ritiläpohjainen karsina, josta lanta valuu ritilän läpi lietelantasäiliöön. Sikala on täysin riippuvainen koneellisesta ilmanvaihdosta: jos sähköt katkeavat, siat kuolevat hapenpuutteeseen niiden lannasta erittyvän ammoniakin täyttäessä ilmatilan.

Emakkosikalassa elävät yleensä vastasyntyneet siat eli porsaat. Vähän yli kahden kuukauden ikäisinä porsaat myydään lihasikaloihin. Parhaat yksilöt jätetään kuitenkin emakkosikaloihin jatkamaan sukua.

## Sikalat Suomessa

Maataloustuotannon teollistuessa Suomessakin ovat vakiintuneet ns. suursikalat. Suomessa sikalan keskikoko on 600-1300 sikaa ja yli tuhannen sian sikalat ovat yleistymässä. Suomen tyypillisin sikalatyyppi on osittainen rakolattiasikala (83 % sikaloista). Lihaksi kasvatettavia sikoja pidetään pääosan ajasta ryhmäkarsinoissa, joissa on tyypillisesti 10-15 yksilöä. 

Pihattosikalassa siat saavat liikkua vapaasti noin kymmenen sian ryhmänsä alueella; yksittäishäkissä sika ei välttämättä mahdu edes kääntymään. Emakkoa kohti on eläinsuojelulainsäädännön perusteella oltava pinta-alaa vähintään 2,25 m² ja ensikkoa eli ensiraskauttaan elävää emakkoa kohti 1,64 m². Sikoja on eläinsuojeluasetuksen mukaan pidettävä ryhmässä, ellei ”*ryhmästä erottamiseen ole eläinlääketieteellistä tai eläinten vihamieliseen käyttäytymiseen liittyvää syytä*”. Vuodesta 2013 alkaen emakoiden pitäminen erillään ryhmästä on kiellettyä muulloin kuin odotetun porsimisen ja tiineytyksen välisenä aikana. Sikalassa, joka rakennetaan, peruskorjataan tai sen osasto peruskorjataan tätä ennen, ei saa myöskään pitää emakkoa erikseen muista muuten kuin edellä mainituista syistä.

Luomusikaloissa emakoita ei saa porsimisen ja imetyksen ajan pitää niin pienessä häkissä, ettei emakko mahdu kääntymään. Emakot ja siitoskarjut pääsevät ulos toukokuun ja lokakuun välisenä aikana. Vuodesta 2011 lähtien kaikkien luomulihasikojen on täytynyt päästä ulkoilemaan.

Sikalan työntekijöiden työsuojelu edellyttää kuulonsuojausta ruokinta-aikana.

## Katso myös
* Kanala
* Lampola
* Navetta

## Lähteet

## Aiheesta muualla
Vantaan kaupunginkirjasto

**Vantaan kaupunginkirjasto** on Vantaan kaupungin omistama yleinen kirjasto, johon kuuluu kymmenen toimipaikkaa ja kaksi kirjastoautoa. Kirjaston johtaja on Leena Toivonen. Pääkirjastona toimi aikaisemmin Tikkurilan kirjasto, kunnes pää- ja sivukirjastojaottelusta luovuttiin vuoden 2021 jälkeen. Vantaan kaupunginkirjasto on osa Helmet-kirjastoa, joka on Espoon, Helsingin, Kauniaisten ja Vantaan kaupunginkirjastojen kokonaisuus, jolla on yhteinen kokoelmaluettelo ja yhteiset käyttösäännöt. 

## Palvelut
Kirjasto tarjoaa asiakkailleen asiantuntijapalvelut, tilat sekä mahdollisuuden käyttää Internetiä, toimisto-ohjelmia ja tietokantoja. Palveluihin kuuluu myös tiedonhaun ja tietotekniikan alkeiden opetusta sekä erilaisia tapahtumia kaikenikäisille.

## Kokoelmat
Vuonna 2023 kirjaston kokoelmiin kuului 526&nbsp;329 aineistonidettä, joista 360&nbsp;772 oli kirjoja. Tieto- ja kaunokirjallisuutta on saatavissa suomeksi, ruotsiksi ja englanniksi sekä useilla muilla vierailla kielillä. Kokoelmissa on kattavasti myös musiikkiaineistoa ja elokuvia.

## Toimipisteet
Vantaan kaupunginkirjastolla on 11 kirjaston lisäksi kaksi kirjastoautoa.

### Lakkautetut toimipisteet

## Lähteet

## Aiheesta muualla

*Helmet-palvelusivusto
Bryce Dallas Howard

**Bryce Dallas Howard** (s. 2. maaliskuuta 1981 Los Angeles, Kalifornia) on yhdysvaltalainen näyttelijä ja elokuvaohjaaja. 
 
## Tausta
Bryce Dallas Howard on vanhin näyttelijä-ohjaaja Ron Howardin ja Cheryl Howardin (o.s. Alley) neljästä lapsesta. Myös hänen setänsä Clint Howard ja isänisänsä Rance Howard ovat näyttelijöitä. 

Hän syntyi Los Angelesissa, mutta varttui Greenwichin kaupungissa Connecticutissa ja Westchesterin piirikunnassa New Yorkissa. Valmistuttuaan high schoolista, hän alkoi opiskella näyttelemistä New Yorkin yliopiston Tisch School of the Artsissa. Hän suoritti tutkinnon Bachelor of Fine Arts (BFA) vuonna 2003.

## Ura
Howard teki ensimmäiset elokuvaesiintymisensä isänsä ohjaamissa elokuvissa *[[Perhe on paras (elokuva)|Perhe on paras]]* (1989), *[[Apollo 13 (elokuva)|Apollo 13]]* (1995) ja *[[The Grinch]]* (2000). Hän esitti sivuosaroolia, Heatheria, vuonna 2004 ensi-iltansa saaneessa, Alan Brownin ohjaamassa pienen budjetin elokuvassa *The Book of Love*, ja teki ensimmäisen pääosaroolinsa samana vuonna ilmestyneessä, M. Night Shyamalanin ohjaamassa elokuvassa *[[Kylä (elokuva)|Kylä]]*, jossa hänellä on Ivy Walkerin osa. Hänen seuraavia elokuviaan olivat Lars von Trierin *[[Manderlay]]* vuodelta 2005 ja Shyamalanin *[[Lady in the Water]]* vuodelta 2006, joissa molemmissa hän esittää naispääosaa. 

2000-vuosikymmenen lopulla Howard näytteli muun muassa vuoden 2007 elokuvassa *[[Spider-Man 3 – Hämähäkkimies 3]]*, jossa hän esittää Gwen Stacyä, ja vuoden 2009 elokuvassa *[[Terminator – Pelastus]]*, jossa hän esittää Kate Connoria, päähenkilö John Connorin vaimoa. Vuonna 2009 hänet valittiin näyttelemään Victoria-nimistä vampyyriä kolmannessa Twilight-elokuvassa *[[Twilight – Epäilys]]*, joka sai ensi-iltansa kesäkuussa 2010. Elokuvasarjan aiemmissa osissa hahmoa oli esittänyt Rachelle Lefevre. 2015 hän oli naispääosassa elokuvassa *[[Jurassic World]]* esittäen Claire Dearingiä, samoin kuin elokuvan jatko-osissa ja ääninäyttelijänä elokuvaan pohjautuvissa peleissä kuten *[[Lego Jurassic World]]* (2015) ja *[[Jurassic World Evolution]]* (2018) . 

Elokuvanäyttelemisen lisäksi Howard on esiintynyt myös useissa teatterinäytelmissä. Vuonna 2003 hän näytteli Rosalindiä New Yorkin The Public Theaterissa esitetyssä Shakespearen näytelmässä *[[Miten haluatte|Kuten haluatte]]*, jonka ohjasi Erica Schmidt, ja hän uusi roolin vuonna 2006 valmistuneessa näytelmän elokuvasovituksessa, jonka ohjasi Kenneth Branagh. Hän sai elokuvasta Golden Globe -ehdokkuuden sarjassa paras naispääosa minisarjassa tai televisioelokuvassa. Muita näytelmiä, joissa hän on esiintynyt, ovat muun muassa Molièren *[[Tartuffe]]* ja Thornton Wilderin *Meidän kaupunkimme*.

Ohjaajana hänet tunnetaan mm. yhtenä *[[Tähtien sota]]* -saagan *[[The Mandalorian]]* -sarjan ohjaajista.  

## Yksityiselämä
Howard on ollut kesäkuusta 2006 lähtien naimisissa näyttelijä Seth Gabelin kanssa. Heillä on kaksi lasta, helmikuussa 2007 syntynyt poika ja tammikuussa 2012 syntynyt tytär.

## Filmografia

## Lähteet

## Aiheesta muualla

*
Ymir

**Ymir** (ruotsalaisittain **Ymer**) on skandinaavisessa mytologiassa jääjättiläinen ja ensimmäinen elävä olento. Häntä kutsutaan myös nimellä **Aurgelmir** .

Ymir syntyi alkukaaoksessa, Ginnungagapissa, jäätyneen saven sulaessa. Hänestä sai alkunsa jättiläisten suku, sillä Ymirin nukkuessa hänen jaloistaan syntyi poika ja kainalokuopan hiestä kasvoivat mies ja nainen. Jaloista syntyneellä pojalla oli kuusi päätä.

Sulavasta savesta muodostui myös toinen olento, alkulehmä Auðhumla. Ymiriä ruokkivat Auðhumlan utareista valuvat neljä maitovirtaa.  Ymir siitti jääjättiläiset, jotka olivat jumalien vihamiehiä.

Auðhumla nuoli suolaista jäätä ja paljasti jään alta miehen nimeltä Búri, jolle syntyi Bor, joka puolestaan sai vaimonsa Bestlan kanssa kolme poikaa, Odinin, Vilin ja Ven. Myöhemmin Odin, Vili ja Ve tappoivat Ymirin tämän kasvettua suureksi ja pahaksi. He laittoivat Ymirin ruumiin Ginnungagapin tyhjyyteen ja tekivät ruumiinosista Midgårdin eli ihmisten maailman. Ymirin lihoista tehtiin maa, verestä vedet, luista vuoret, hiuksista metsät, aivoista pilvet ja kallosta taivas. Ymirin mätänevässä lihassa kuhiseville madoille Odin, Vili ja Ve antoivat järjen ja ihmisten muodon, ja niistä tuli vuorten ja kukkuloiden alla eläviä kääpiöitä.   

## Katso myös
*Ymer

## Lähteet
Turun birgittalaisluostari

**Turun birgittalaisluostari** on Turussa sijaitseva katolinen nunnaluostari, joka perustettiin vuonna 1986. Vuonna 2011 luostarissa oli yhdeksän nunnaa. He ovat intialaisia, meksikolaisia, italialaisia ja puolalaisia. Kaksi suomalaissyntyistä työskentelee Rooman pääluostarissa. 

Pyhän Birgitan ja Autuaan Hemmingin kirkon yhteydessä toimiva luostari pitää vierastaloa ja tyttöjen opiskelija-asuntoja. Vierastalo toimii edullisena hotellina, jossa ei ole uskontokuntarajoja. Siellä järjestetään myös retriittejä ja perhejuhlia.

Luostari levittää Suomessa tietoa birgittalaisuudesta sekä jakaa aiheeseen liittyvää kirjallisuutta. Luostarin tukena on toiminut jo sen perustamisvuodesta alkaen Birgittalaissisarten ystävät ry. Luostariin liittyy myös maallikko-oblaattien ryhmä jo 15 vuoden ajan.

## Lähteet

## Aiheesta muualla
*Luostarin kotisivut
Merikosken ammatillinen koulutuskeskus

**Merikosken ammatillinen koulutuskeskus** oli vuosina 1957–2007 toiminut Hengitysliiton omistama valtakunnallinen ammattillista perus- ja aikuiskoulutusta tarjoava erityisoppilaitos, joka järjesti erityisopetusta sekä toimi ammatillisen erityisopetuksen asiantuntijana ja kehittäjänä.

Merikosken ammatillinen koulutuskeskus liittyi elokuun 2007 alussa yhteiseen koulutusorganisaatioon Ammattiopisto Luoviin.

## Koulutus
Koulutusta annettiin kuudella koulutusalalla: 

* kulttuuriala
* luonnontieteiden ala
* kuonnonvara- ja ympäristöala
* matkailu-, ravitsemis- ja talousala
* tekniikan ja liikenteen ala 
* yhteiskuntatieteiden, liiketalouden ja hallinnon ala.

Lisäksi koulutuskeskus tarjosi valmentavaa ja kuntouttavaa opetusta ja ohjausta sekä ammatilliseen peruskoulutukseen valmentavana että työhön ja itsenäiseen elämään valmentavaa koulutusta.

## Toimipaikat
Koulutuskeskuksen päätoimipaikka sijaitsi Oulun Myllytullissa ja Intiössä. Muut toimipaikat sijaitsivatHelsingissä, Limingassa, Muhoksella, Tampereella ja Ylitorniolla.

## Kirjallisuutta
* 

## Lähteet
Parolan lentokenttä

**Parolan lentokenttä** toimi Hattulan Parolannummella vuodet 1935&ndash;1962. Kentän pituus oli alun perin 600 metriä, mutta talvisodan alla se raivattiin kilometrin pituiseksi. Myöhemmin kentälle rakennettiin kaksi kiitotietä ristiin. 

Sotien aikana kentällä koulutettiin hävittäjälentäjiä. Kenttä toimi ilmavoimien huoltokenttänä. Se oli myös Ilmavoimien Viestipataljoonan sijoituspaikka. SS-valtakunnanjohtaja Heinrich Himmler seurueineen käytti Parolan kenttää Suomen-vierailunsa aikana elokuussa 1942 lomaillessaan pari päivää Tyrvännön Petäyksessä lääkintäkenraalimajuri Eino Suolahden huvilalla. 

1950-luvulla kenttä oli Suomen merkittävimpiä purjelentokenttiä ja siellä järjestettiin 1959 purjelennon SM-kilpailut. Ilmailutoiminta loppui lentokentällä 1962, kun Puolustusvoimat tarvitsi alueen omaan käyttöönsä. Ilmavoimien lentotoiminta siirtyi Tikkakoskelle ja siviili-ilmailu Lopen Räyskälään. 

Kenttä toimii nykyään panssarivaunujen harjoitusalueena ja Panssariprikaatin sotilasslangissa lentokenttä tunnetaan nimellä **Leke**. Kentän eteläreunassa sijaitsee historiallinen Parolan leijona -patsas.

## Lähteet
* Ahti Saarinen (2005): *Jäätukikohdan päiväkirja*, s. 12.
George Huff

**George Clayton Huff, Jr.** (s. 4. marraskuuta 1980, New Orleans, Louisiana) on yhdysvaltalainen laulaja, joka sijoittui neljänneksi American Idolin kolmannella tuotantokaudella. Hän tuli mukaan Houstonin, Teksasin koelauluista. Hän laulaa lähinnä soul, R&B- ja gospel-musiikkia. Hänen esikoisalbuminsa oli *My Christmas*. Hänellä on toinenkin albumi, 18 000 kappaletta myynyt *Miracles*, joka valmistui 11. lokakuuta vuonna 2005.

## Esitetyt kappaleet
*"Always and Forever" Heatwave, 1978) (välierät 2. helmikuuta, 2004)
*"Lean On Me" (Bill Withers, 1972) (Villi kortti; 9. helmikuuta, 2004)
*"(Sittin' On) the Dock of the Bay" (Otis Redding, 1968) (Soul-viikolla; 16. helmikuuta, 2004)
*"I Can Love You Like That" (John Michael Montgomery, 1995) (Country-viikolla; 23. helmikuuta, 2004)
*"Ain't Too Proud to Beg" (The Temptations, 1966) (Motown-viikolla; helmikuussa 2004)
*"Take Me to the Pilot" (Elton John) (Elton Johnin kappaleita; 6. huhtikuuta, 2004)
*"Against All Odds" (*[[Against All Odds]]*, Phil Collins, 1984) (Soundtrack 14. huhtikuuta, 2004)
*"Trying to Get That Feeling Again" (Barry Manilow) (Barry Manilowin kappaleita; 20. huhtikuuta, 2004)
*"Live for Loving You" (Gloria Estefan, 1991) (Gloria Estefanin kappeleita; 27. huhtikuuta, 2004) 
*"Cheek to Cheek" (Fred Astaire) (Big band; 4. toukokuuta, 2004) (äänestettiin pois)
*"What a Wonderful World" (Louis Armstrong) (Big band; 4. toukokuuta, 2004) (äänestettiin pois)

## Albumit
* Miracles (2005)
* George Huff (2009)
Töölön Vesa

**Töölön Vesa** on vuonna 1906 perustettu helsinkiläinen urheiluseura, jonka toiminta on nykyisin keskittynyt jalkapalloon, kaukalopalloon ja lentopalloon. Seuran historian tärkeä käänne oli jääkiekkotoiminnan myyminen Aimo Mäkiselle. Kaupan pohjalta syntyi jääkiekkoseura Helsingin Jokerit.

## Historia

Woimistelu- ja Urheiluseura Töölön Wesa syntyi lokakuun 6. päivä 1906 järjestetyssä kokouksessa. Perustajana oli Risto Mustonen, joka toimi myös seuran ensimmäisenä puheenjohtajana. Perustamispäätös virallistettiin seuraavana päivänä pidetyssä Töölön työväenyhdistyksen kokouksessa, jossa myös vahvistettiin seuran ensimmäiset säännöt. Ensimmäisinä urheilulajeina olivat paini, hiihto ja voimistelu. Myöhemmin lajivalikoimaan tulivat myös yleisurheilu, pyöräily, jalkapallo, jääpallo, jääkiekko, kaukalopallo, lentopallo ja golf. Vesa pelasi myös Työväen Urheiluliiton pesäpallosarjassa, vaikkakin karsiutui ensimmäisessä ottelussaan jatkosta .

Alkuaikoina Vesa tunnettiin painiseurana. Sittemmin menestystä saavutettiin jalkapallossa ja jääkiekossa. Jääkiekkotoiminta Suomen mestaruussarjassa oli kuitenkin vähällä kaataa seuran talouden. Vuonna 1967 Töölön Vesan jääkiekkotoiminta myytiin Aimo Mäkiselle, joka otti vastuulleen myös suuren osan veloista. Kaupan seurauksena syntyi uusi seura, Jokerit.

## Toiminta

Seurassa on nykyisin noin 200 jäsentä. Päälajien lisäksi harrastelajeina ovat myös futsal, golf, jalkapallotennis, koripallo ja rantalentopallo.

## Lähteet

## Kirjallisuutta
* Lahtinen, Esko S.: *Painimatolta pallokentille : Töölön Vesa 1906-2006*. Töölön Vesa 2006. 

## Aiheesta muualla
*
Parola

**Parola** on Hattulan kuntakeskus, jossa sijaitsee myös suurin osa kunnan palveluista. Parola sijaitsee Hämeenlinnan keskustasta pohjoiseen. Sen asukasluku on yli 6&nbsp;500, joka on yli puolet koko kunnan asukasluvusta. 

Parolassa toimii Parolan koulu ja Juteinin koulu (Juteinikeskus) 1.–6.-luokkalaisille, Parolan yhteiskoulu 7.–9.-luokkalaisille ja Parolan lukio. Läheisellä Parolannummella on Panssarimuseo ja Parolannummen varuskunta, jossa toimii Panssariprikaati. Hattulan kunnanvirasto muutti Pappilanniemeen kosteusongelmien takia vuoden 2013 aikana, mutta Parola pysyi kuitenkin edelleen virallisesti kuntakeskuksena.

Parola sijaitsee hyvien liikenneyhteyksien varrella, sillä sen läpi kulkee moottoritietasoisena valtatie 3 Helsingistä Tampereelle. Parolassa on pääradalla sijaitseva Parolan rautatieasema, jossa pysähtyvät Helsingin ja Tampereen väliset paikallisjunat kuusi kertaa päivässä suuntaansa. Hämeenlinnan kaupunkibussit 5 ja 10 liikennöivät myös Parolaan. 

Parolassa on kuvattu vuoden 1955 Tuntematonta sotilasta. Kuvauksia varten elokuva sai panssarivaunun Parolasta. Parolan kuvauksissa Hietanen tuhoaa panssarivaunun ja Koskela kuolee.

## Välimatkoja
* Hämeenlinna, 12 km
* Tampere (lähin lentokenttä), 75 km
* Lahti, 80 km
* Helsinki (lähin satama), 112 km
* Turku, 155 km

## Lähteet
Aerolíneas Argentinas

**Aerolíneas Argentinas**  on Argentiinan kansallinen lentoyhtiö ja Argentiinan suurin lentoyhtiö. Ministro Pistarinin kansainvälinen lentoasema, joka sijaitsee Buenos Airesissa, on Aerolíneas Argentinasin tärkein tukikohta. Yhtiöllä on laivastossaan 77 konetta ja kohteita sillä on 56. Yhtiö on ollut SkyTeamin jäsen vuodesta 2012 lähtien.

Yhtiö on perustettu vuonna 1950. Aerolíneas Argentinas ja chileläinen LAN Airlines ovat ainoita latinalaisamerikkalaisia lentoyhtiöitä, joilla on reittikohteita Oseaniassa.

## Laivasto

Laivaston keski-ikä heinäkuussa 2022 on 9,6 vuotta.

## Lähteet

## Aiheesta muualla

*Aerolíneas Argentinas
Bullpup

**Bullpup** on kivääri- tai haulikkotyyppi, jossa sekä lipas että laukaisukoneisto ovat liipaisimen takana. Näin aseen kokonaispituus saadaan lyhyemmäksi kuitenkaan lyhentämättä piippua aseen kantomatkan ja tehon kustannuksella. 

Tunnettuja nykyisiä bullpup-kivääreitä ovat muun muassa itävaltalainen Steyr AUG, ranskalainen FAMAS, brittiläinen L85A2 ja belgialainen FN F2000. Myös suomalaisesta Valmet M76 -rynnäkkökivääristä suunniteltiin laskuvarjojääkärien käyttöön tarkoitettu bullpup-versio, Valmet M82, mutta se todettiin sopimattomaksi palveluskäyttöön. Asetta valmistettiin noin 2&nbsp;000 kappaleen erä, pääasiassa itselataavana kertatuliversiona Yhdysvaltojen siviilimarkkinoille. Bullpup-haulikoista mainittakoon Pancor Jackhammer ja NeoStead 2000.
Get Your Wings

**Get Your Wings** on amerikkalaisen hard rock -yhtye Aerosmithin toinen julkaistu albumi. Tämä on ensimmäinen Jack Douglasin tuottama albumi, Douglas tuotti myös yhtyeen neljä seuraavaa albumia. 

## Kappaleet
# 
# 
# 
# 
# 
# 
# 
# 

## Tekijät
### Kokoonpano
*Tom Hamilton – basso
*Joey Kramer – lyömäsoittimet, rummut, laulu
*Joe Perry – akustinen kitara, sähkökitara, laulu, lyömäsoittimet
*Steven Tyler – akustinen kitara kappaleessa 7, basso, harmonikka, lyömäsoittimet, piano kappaleissa  2 ja 8, koskettimet, laulu
*Brad Whitford – sähkökitara

### Muut muusikot
*Michael Brecker – saksofoni kappaleissa 1 ja 8
*Randy Brecker – trumpetti kappaleessa 1
*Stan Bronstein – saksofoni kappaleissa 1 ja 8
*Jon Pearson – pasuuna kappaleessa 1
*Ray Colcord – koskettimet kappaleessa 3

### Tuotanto
*Tuottaja: Jack Douglas ja Ray Colcord The Record Plantissa
*Toinen tuottaja: Bob Ezrin
*Tekniikka: Jack Douglas, Jay Messina, Rod O'Brien
*Ohjaus: David Krebs, Frank Connolly, Steve Leber
*Masteroinnin tuottaja: Don DeVito
*Masterointi: Vic Anesini
*Pakkauksen design: Lisa Sparagano, Ken Fredette
*Still Life valokuvaus: Jimmy Ienner, Jr.
*Still Life design: Leslie Lambert
*Taiteellinen valvoja: Joel Zimmerman

## Listasijoitukset
**Albumi**

## Sertifikaatiot
Andrew Howe

**Andrew Howe Besozzi** (s. 12. toukokuuta 1985 Los Angeles, Yhdysvallat) on italialainen pituushyppääjä ja pikajuoksija.

Vuonna 2001 Howe saavutti Debrecenissä alle 18-vuotiaiden MM-kisoista pronssia pituushypystä tuloksella 761 cm. Vuonna 2004 hän saavutti Grossetossa pidetyissä alle 20-vuotiaiden MM-kisoissa kultaa pituushypyssä (811) ja 200 metrillä (20,28). Hän karsiutui 200 metrin toisissa alkuerissä Ateenan olympialaisissa 2004 ja Helsingin MM-kilpailuissa 2005. Lopullisen läpimurtonsa maailman huipulle Howe teki vuonna 2006. Kevättalvella sisäratojen MM-kisoissa Moskovassa hän hyppäsi kolmanneksi häviten voittaja Ignisious Gaisahille 11 senttiä tuloksella 819 cm. Myöhemmin samana vuonna hän voitti Eurooppa-cupissa pituuskilpailun tuloksella 829 cm, ja elokuussa Göteborgin EM-kisoissa kultamitalin tuloksella 820 cm. Kauden päätteeksi hän oli toinen maailmancupissa hypättyään 812.

Howe voitti Birminghamin halli-EM-kilpailuissa 2007 kultaa Italian halliennätyksellä 830. Osakan MM-kisoissa 2007 Howe hyppäsi hopealle uudella Italian ennätyksellä 847 cm. Kisassa hän hyppäsi viimeisellään sentillä ohi sillä hetkellä johdossa olleen Panaman Irving Saladinon. Saladino kuitenkin ohitti Howen viimeisellä hypyllään. Myöhemmin samana syksynä Howe voitti  hypättyään 835. Pekingin olympialaisissa 2008 Howe karsiutui tuloksella 781 cm. Barcelonan EM-kisoissa 2010 hän oli viides tuloksella 812 cm.

Howe selviytyi arvokilpailuihin seitsemän vuoden tauon jälkeen Belgradin EM-hallikilpailuissa 2017, joissa karsiutui pituushypyn loppukilpailusta. Berliinin EM-kilpailuissa 2018 hän karsiutui 200 metrin välierissä.

## Henkilökohtaiset ennätykset
;Ulkoradat
* 100 metrin juoksu – 10,27 (2006)
* 200 metrin juoksu – 20,28 (2004)
* 400 metrin juoksu – 45,70 (2011)
* Korkeushyppy – 206 (2000)
* Pituushyppy – 847 **NR** (2007)
* Kolmiloikka – 16,27 (2002)

;Sisäradat
* 60 metrin juoksu – 6,78 (2011)
* 200 metrin juoksu – 21,10 (2003)
* Pituushyppy – 830 **NR** (2007)
* Kolmiloikka – 16,06 (2003)

**NR** = maan ennätys

## Lähteet
* 
* 

### Viitteet
Mons Badonicuksen taistelu

**Mons Badonicuksen** (englanniksi **Mount Badon**, kymriksi **Mynydd Baddon**) eli **Badon Hillin taistelu** oli taistelu, jossa roomalais-brittiläiset ja kelttijoukot löivät selvästi maahantunkeutuneen anglosaksien armeijan. Taistelun tarkkaa aikaa ja paikkaa ei tiedetä varmuudella, mutta se lienee käyty noin vuonna 500 joko Badburyssa lähellä Swindonia tai Baydonissa lähellä Lambournia. Mons Badonicuksen taistelu oli aikakautensa merkittävä poliittinen ja sotilaallinen tapahtuma. 

Gildas, 500-luvulla elänyt munkki ja historioitsija, oli sitä mieltä, että kelttien voitto viivytti saksien etenemistä Englannissa 40 vuodella. Hän mainitsee taistelun voittajaksi Ambrosius Aurelianuksen. Nennius puolestaan ilmoittaa 800-luvun alkupuolella kirjoittamassaan teoksessa *[[Historia Britonum]]* voittajaksi kuningas Arthurin ja taistelun ajankohdaksi vuoden 516.

## Lähteet
Veikko Laihanen

**Veikko Petter Laihanen** (22. kesäkuuta 1924 Viipurin mlk. – 21. maaliskuuta 2004 Helsinki) oli suomalainen elokuvatuottaja, -ohjaaja, -käsikirjoittaja ja -kuvaaja. Laihanen valmistui liikunnanohjaajaksi vuonna 1949. Hän toimi myös kansauintien järjestelytoimikunnassa 1950-luvulla.

Laihanen perusti vuonna 1952 vaimonsa kanssa aluksi Filmituotanto Veikko Laihanen Oy:n, jonka toimitusjohtaja ja puheenjohtaja hän oli alusta alkaen. Filmituotannossa valmistui ainakin 700 elokuvaa. Vuonna 1964 valmistui Laihasen tuottama suomalais-yhdysvaltalainen pitkä näytelmäelokuva *[[Juokse kuin varas]]*. Muutamat elokuvat saivat myös palkintoja. 

Laihaselle myönnettiin vuonna 1989 arvonimi elokuvaneuvos. Laihanen kuoli vuonna 2004 Helsingin Kulosaaressa 79 vuoden ikäisenä.

## Aiheesta muualla
* 
* Veikko Laihanen Elonetissä
*
Naujoji Akmenė

**Naujoji Akmenė** on pohjoisessa Liettuassa, Šiauliain läänissä ja Akmenėn kunnallispiirissä sijaitseva kaupunki. Vuonna 2010 kaupungin väkiluku oli 11 096 asukasta. 

Kaupungin nimi tarkoittaa suomennettuna "uutta Akmenėa", joka myös on kaupunki Liettuassa. 

Naujoji Akmenė nimenä otettiin käyttöön 1940-luvun lopulla. Kaupunginoikeudet se sai vuonna 1965.

## Lähteet
Varissuon liikekeskus

**Varissuon liikekeskus** (ent. **Itäkeskus**) on vuonna 1981 valmistunut liikekeskus, joka sijaitsee Turun Varissuon kaupunginosassa. Keskuksen alkuperäinen nimi oli Turun Itäkeskus; nimeksi muutettiin vuonna 2011 Varissuon liikekeskus.

## Historia

### Suunnittelu ja rakentaminen
Liikekeskuksen suunnitteli arkkitehtitoimisto Laiho−Pulkkinen−Raunio Oy, jonka käsialaa ovat myös alueen terveysasema, kirjasto ja kirkko, sekä rakensi Urakoitsijat Oy. Kaupunki halusi käyttää julkisissa rakennuksissa samaa suunnittelijaa yhtenäisen ilmeen saavuttamiseksi. Keskus valmistui vuonna 1981.

Tarkoituksena oli rakentaa keskuksesta koko itäisen Turun palvelukeskus, jonne olisi tultu ostoksille muualtakin. Keskus sijoitettiin kansirakenteen päälle, jotta Littoistentien erottamat Varissuon kaksi osa-aluetta yhdistyisivät ja niiden välille muodostuisi turvallinen jalankulkuyhteys. Ilmastoinnin yhteyteen suunniteltiin lämmöntalteenottojärjestelmä. Alun perin keskuksen yhteyteen oli tarkoitus rakentaa myös urheilukeskus, mutta suunnitelma ei toteutunut.

Vuonna 2007 Aberdeen Real Estate Fund Finland hankki liikekeskuksen omistukseensa 9,6 miljoonalla eurolla. Itäkeskus oli viimeinen seurakuntien omistama liikekiinteistö Turussa.

### Idän basaari
Idän Basaari oli noin 1000 neliömetrin basaarimainen myyntialue joka avattiin 11. kesäkuuta 2010 ja se lopetti toimintansa vuonna 2012 kannattamattomana. Liike sijaitsi Varissuon liikekeskuksen pohjakerroksessa. Liikkeestä vastasi turkulainen Idän Basaari Oy, joka vuokrasi toimitiloja edelleen eksoottisia myyntituotteita eri puolilta maailmaa Suomeen tuoville yrittäjille. Basaarissa oli 11 liikettä, joiden lähes kaikki yrittäjät olivat maahanmuuttajataustaisia.

## Palvelut
Liikekeskuksessa on Postin asiamiespiste. Lisäksi on päivittäistavarakauppoja, Tokmanni, kioski, kampaamoja, leipomo, kodintarvikeliikkeitä ja useampi ravintola. Yhteensä liikkeitä on liikekeskuksessa 22.

## Lähteet

## Aiheesta muualla
*Varissuon liikekeskus
Itäkeskus (täsmennyssivu)

**Itäkeskus** voi tarkoittaa muun muassa seuraavia asioita:

* Itäkeskus, Helsingin Vartiokylän osa-alue
** Itis, ent. Itäkeskus, kauppakeskus Helsingissä
** Itäkeskus, metroasema Helsingissä
* Itäkeskus, kauppakeskus Porissa
* Varissuon liikekeskus, entinen Turun Itäkeskus, liikekeskus Varissuolla Turussa.
Rune

**Rune** voi tarkoittaa seuraavia:

* Rune, miehen etunimi
* Rune, sukunimenä:
** Holger Rune (s. 2003), tanskalainen tennispelaaja
* RuneScape, lyhyesti *Rune*, nettiroolipeli
* RuneQuest, lyhyesti *Rune*, roolipeli
* Rune, teknisen death metalin yhtye.
Kuopion kauppahalli

**Kuopion kauppahalli** on jugend-tyyliin rakennettu kauppahalli Kuopion torilla. Kauppahallissa on myyntipiste 30 yritykselle. Se on auki ympäri vuoden kuutena päivänä viikossa.

Rakennuksen on suunnitellut Johan Victor Strömberg. Kauppahalli aloitti toimintansa elokuussa 1902. Hallia laajennettiin 1914 Arne Sireliuksen suunnittelemalla lihatarkastamolla, joka toimii nykyään kalahallina. Myöhemmin hallin ulkoasua on paranneltu ja tehty sisäremontteja. Kauppahallin purkamisesta keskusteltiin vakavasti viimeksi 1960-luvulla. Kauppahalli päätettiin kuitenkin kunnostaa 1970-luvun alussa. Rakennuksen nykyinen väritys on peräisin tältä ajalta.

Kauppahalli-hanketta oli suunniteltu jo 1870-luvulta lähtien. Ruoan myynnin puhtausvaatimukset olivat nousseet ja näin myös Kuopiossa tuli tarve rakentaa torille pysyvä myyntipaikka. Samaan aikaan torille suunniteltiin myös basaarirakennuksen rakentamista, mutta sitä ei koskaan toteutettu. Myöskään satamatorille samoihin aikoihin suunniteltu kauppahalli ei koskaan toteutunut.

## Kauppahallin laajennus
Kauppahallia ja torin ympäristöä muutettiin alatorihankkeessa, johon liittyi myös kalahallin siiven purkaminen ja uuden kahvilaravintolan rakentaminen sen tilalle. Myös kauppahallin väritys muutettiin toriremontin yhteydessä keltaiseksi.

## Katso myös
*Kuopion tori
*Siskotyttö-patsas
*Veljmies-patsas

## Lähteet
*

### Viitteet

## Aiheesta muualla

*Kauppahallin kotisivut
Skeppsholmen

**Skeppsholmen** on yksi Ruotsin pääkaupungin Tukholman kaupunginosista sekä saarista. Se sijaitsee kaupungin keskustan alueella Stadsholmenin itäpuolella, ja kuuluu Norrmalmin kaupunginosa-alueeseen. Kaupunginosa on muodostettu vuonna 1905. 

Skeppsholmenille johtaa Skeppsholmsbron-niminen silta Blasieholmenin niemeltä. Lisäksi Skeppsholmenilta on siltayhteys pienemmälle Kastellholmenin saarelle. Kaupunginosassa asuu noin 70 ihmistä ja se on maa-alaltaan 0,20 neliökilometrin sekä vesialaltaan 0,41 neliökilometrin suuruinen. Sillä on vesirajaa vanhankaupungin, Norrmalmin, Djurgårdenin ja Södermalmin kanssa. 

Skeppsholmenilla sijaitsevat muun muassa Tukholman modernin taiteen museo Moderna museet, Ruotsin arkkitehtuurimuseo ja Amiralitetshuset. Alueella on paljon Ruotsin laivaston vanhoja kasarmirakennuksia, jotka on otettu uuteen käyttöön. Vuosittaiset Tukholman jazz-festivaalit sijoittuvat myös Skeppsholmenille.
Kilpisjärvi (järvi)

**Kilpisjärvi** (pohjoissaameksi *Gilbbesjávri*) on järvi Suomen ja Ruotsin rajalla Enontekiön ja Kiirunan kunnissa. Se on myös lähellä Suomen, Ruotsin ja Norjan rajojen yhtymäkohtaa. Järven pinta on 473 metriä merenpinnan yläpuolella. Kilpisjärveen kuuluu Ylinen Kilpisjärvi (pohjoissaam. *Bajit Gilbbesjávri*) ja Alanen Kilpisjärvi (*Vuolit Gilbbesjávri*). Kilpisjärvestä laskee Könkämäeno Muonionjoen kautta Tornionjokeen.

Jää lähtee Kilpisjärvestä vasta juhannuksen tienoilla ja ensilumi sataa syys–lokakuussa.

Muinoin myöhäisjääkaudella Kilpisjärven ranta oli noin 20 metriä nykyisen tason yläpuolella, mikä on havaittavissa järven etelärannalla. Silloin järvi laski Storfjordenin kautta Atlanttiin, kun jää salpasi kulun Könkämäenon laaksoon.

## Luontoarvoja
Kilpisjärven tärkeimmät kalalajit ovat harjus, nieriä, siika ja taimen. Siika on istutettu laji. Kilpisjärvi ei ole hyvä kalastusjärvi, esimerkiksi vuonna 2006 järjestetyssä kalakilpailussa, johon osallistui tuhansia ihmisiä, ei saatu yhtään säännöt täyttävää kalaa.

## Lähteet

## Aiheesta muualla
Ricchi e Poveri

**Ricchi e Poveri** () on italialainen pop-yhtye. Se perustettiin vuonna 1968 kokoonpanolla, johon kuuluivat Franco Gatti, Angela Brambati, Angelo Sotgiu ja Marina Occhiena. Yhtye on yhä toiminnassa. 

Ricchi e Poverin ensimmäinen esiintyminen tapahtui Cantagiro-festivaalilla vuonna 1968. Yhtye osallistui San Remon musiikkikilpailuun ensimmäistä kertaa vuonna 1970. Se edusti maataan Eurovision laulukilpailussa 1978 kappaleellaan "Questo amore" ja sijoittui kahdenneksitoista saaden 53 pistettä. 

Marina Occhiena lähti yhtyeestä 1981. 

## Diskografia
* *Un diadema di successi* (1976)
* *Ricchi & Poveri* (1976)
* *I musicanti* (1976)
* *Come eravamo* (1980)
* *E penso a te* (1982)
* *Mamma Maria* (1982)
* *Voulez vous danser* (1983)
* *Sarà perche ti amo* (1983)
* *Ieri & oggi* (1983)
* *Dimmi quando* (1985)
* *Cocco bello Africa* (1987)
* *Nascerà Gesù* (1988)
* *Buona giornata e...* (1989)
* *I grandi successi* (1994)
* *Parla col cuore* (2001/2002)
10th Anniversary Live

**10th Anniversary Live** on suomalaisen Ensiferum-yhtyeen ensimmäinen DVD, joka julkaistiin 28. kesäkuuta vuonna 2006. Se on kuvattu uudenvuodenaattona vuonna 2005 kulttuuri- ja monitoimitalo Nosturissa. DVD:llä on myös mukana suomalaisen Finntroll-yhtyeen onnittelulaulu 10-vuotiaalle Ensiferumille.

## Kappaleet
# "Intro"
# "Hero in a Dream"
# "Guardians of Fate"
# "Tale of Revenge"
# "Dragonheads"
# "Windrider"
# "Warrior's Quest"
# "LAI LAI HEI"
# "Old Man (Väinämöinen)"
# "Slayer of Light"
# Finnish Medley: "Karjalan kunnailla" – "Myrskyluodon Maija" – "Metsämiehen laulu"
# "Tears"
# "Token of Time"
# "White Storm"
# "Into Hiding" (Amorphis-cover)
# "Into Battle"
# "Kalevala Melody (intro)"
# "Iron"
# "Treacherous Gods"
# "Näitä polkuja tallaan" (Matti ja Teppo -cover)
# "Battle Song"

## Muusikot
### Ensiferum
* Petri Lindroos − laulu, kitara
* Markus Toivonen − kitara, taustalaulu
* Meiju Enho − kosketinsoittimet
* Sami Hinkka − bassokitara, taustalaulu
* Janne Parviainen − rummut

### Esiintyvät muusikot
* Kaisa Saari − laulu kappaleissa 11 ja 12
* Ville Tuomi − laulu kappaleessa 15
* Kristian Ranta - esittelee ensiferumin konsertin alussa

## Aiheesta muualla
* 
* 

* Desibeli.net: 
* Kaaoszine:  6/10
* Metalliluola: 8-/10

* Inferno: 
* V2.fi: 

## Arvostelut
* Imperiumi: 8+/10

## Lähteet

## Aiheesta muualla
* 
*
Saïan Supa Crew

**Saïan Supa Crew** on ranskalainen rap-kollektiivi joka muodostuu yhtyeistä Explicit Samouraï, OFX ja Simple Spirit.

Ryhmän nimi juontaa juurensa anime-sarjasta Dragon Ball Z.

Saïan Supa Crew:n musiikki on hyvin melodista ja kokeellista räppiä. Yhtyeen musiikki omaa vivahteita esimerkiksi reggaesta ja raggasta. Yhtye käyttää myös Beatbox-tyyliä musiikissaan.

## Diskografia
* Saïan Supa Land (EP) (1998)
* Saïan Supa Crew (EP) (1999)
* KLR (1999)
* L'Block Présente (EP) (2000)
* X-Raisons (2001)
* Da Stand Out (EP) (2002)
* Hold-Up (2005)
* DVD Hold-Up Tour 2006 (2006)
Kearney

**Kearney** voi tarkoittaa:

*Kearney, kaupunki Ontariossa Kanadassa
*Kearney, kaupunki Pohjois-Irlannissa
*Kearney, kaupunki Missourissa Yhdysvalloissa
*Kearney, kaupunki Nebraskassa Yhdysvalloissa
*Kearney Zzyzwicz, televisiosarjan Simpsonit hahmo
*Kearney, sukunimenä:
**Gillian Kearney (s. 1972), englantilainen näyttelijä
**Hannah Kearney (s. 1968), yhdysvaltalainen freestylehiihtäjä
Doppler (romaani)

**Doppler** on norjalaisen Erlend Loen romaani. Norjaksi se ilmestyi vuonna 2004 ja suomeksi 2005 Outi Mennan suomentamana.

## Juoni
Doppler on muuttanut metsään telttaan asumaan. Hän ei pidä ihmisistä ja haluaa olla yksin. Hän tappaa puukolla hirven. Hirven lihaa hän saa vaihtaa rasvattomaan maitoon kaupassa. Hirven vasasta, joka saa nimekseen Bongo, tulee Dopplerille hyvä ystävä.

Tosin on Dopplerilla perhekin: vaimon lisäksi Taru sormusten herrasta -friikki tytär Nora ja lastenohjelmariippuvainen poika Gregus. Kun välillä pitää olla perheensäkin suhteen sosiaalinen, Doppler on ihan pulassa. Metsässä ei tule aika pitkäksi, varsinkaan sitten kun hän keksii alkaa rakentaa toteemipaalua.

Lisäksi kirjassa esiintyy erikoisia sivuhahmoja. Düsseldorf rakentaa pienoismalliksi kaikki pienet yksityiskohdat mukaan lukien saksalaista kylää, jossa hänen isänsä kuoli maailmansodassa. Rauta-Roger on murtovaras, joka saa Dopplerin perheen DVD-soittimen, että isä-Doppler pääsisi eroon piinaavista lasten animaatioiden tunnusmelodioista. Myöhemmin kuvioihin astuu myös oikeistolaismies.

## Lähteet

## Aiheesta muualla
*
Eurovision laulukilpailu 1978

**Eurovision laulukilpailu 1978** järjestettiin 22. huhtikuuta, ja se oli 23:s Eurovision laulukilpailu. Laulukilpailun pitopaikka oli Palais des Congrès Pariisissa.

Denise Fabren ja Léon Zitronen juontaman kilpailun voitti Israelia edustanut Izhar Cohen taustayhtyeineen kappaleella "A-Ba-Ni-Bi". Euroviisuvoitto oli Israelin ensimmäinen.
 
Turkin lisäksi kilpailuun palasi 11 vuotta kilpailusta poissa ollut Tanska.

Suomea edusti Seija Simola kappaleella "Anna rakkaudelle tilaisuus". Kappale sai 2 pistettä ja sijoittui Turkin kanssa toiseksi viimeiselle, jaetulle kahdeksannelletoista sijalle. Taakse jäi vain Norja nollapisteillä. Kyseessä oli ensimmäinen nykyisen pisteytysjärjestelmän ajan nollapistetapaus.

## Kappaleet

### Kapellimestarit
Jokainen maa valitsi oman kapellimestarin johtamaan maansa kappale. Ylikapellimestari François Rauber johti avaus- ja väliaikanumeron, muttei yhtäkään kilpailukappaletta.

* - Noel Kelehan
* - Carsten Klouman
* - Nicola Samale
* - Ossi Runne
* - Thilo Krasmann
* - Alain Goraguer
* - Ramón Arcusa
* - Alyn Ainsworth
* - Daniel Janin
* - Jean Musy
* - Harry van Hoof
* - Onno Tunç
* - Jean Frankfurter
* - Yvon Rioland
* - Haris Andreadis
* - Helmer Olesen
* - Rolf Soja
* - Nurit Hirsh
* - Richard Österreicher
* - Bengt Palmers

## Pistetaulukko

## Katso myös
*Suomen euroviisukarsinta 1978

## Lähteet

## Aiheesta muualla
*
Banana (Kongo)

**Banana** on satamakaupunki Atlantin rannikolla, Kongojoen suulla Kongon demokraattisessa tasavallassa. Bananan asukasluku on noin 3&nbsp;100. Se on hallinnollisesti osa Muandaa, joka sijaitsee noin 15 kilometriä pohjoiseen.

## Sijainti

Banana sijaitsee niemekkeellä Kongojoen suiston pohjoisrannalla. Lännessä on Atlantin valtameri rannikon öljykenttineen. Bananasta lähtee 390 kilometriä pitkä öljyputki Kinshasaan. Idässä Kongojoki muodostaa laajan suistoalueen. Joki on purjehduskelpoinen Matadiin saakka. Etelässä, jokisuiston vastapuolella, noin 20 kilometrin päässä on Angola ja Soyon kaupunki. Pohjoisessa sijaitsee Muanda ja Angolalle kuuluva Cabindan kaistale.

## Historia
Banana oli paikallinen orjakaupan keskus 1800-luvulla. Kaupunkia ja sen satamaa kehitettiin huomattavasti 1970- ja 1980-luvuilla ja sinne rakennettiin muun muassa rautatie.

## Lähteet
T-Centralen

**T-Centralen** on yksi Tukholman metron asemista. Se sijaitsee Norrmalmin kaupunginosassa, suurin piirtein Sergelin torin ja Vasagatan-kadun välissä. Asema on Tukholman metron asemista vilkkain, ja vuonna 2015 sitä käytti lähes 185 000 matkustajaa päivässä. Sitä voidaan myös pitää metroverkoston  pääasemana, sillä se on ainoa asema, jonka kautta kaikki seitsemän linjaa kulkevat. 

Jalankulkutunnelin kautta asema on myös yhdistetty Tukholman keskusrautatieasemaan sekä Cityterminalen-linja-autoterminaaliin. Lisäksi sen, tai oikeammin sinisen metrolinjan aseman, alapuolella sijaitsee paikallisjunien käytössä oleva Tukholman keskustan rautatieasema. 

Aseman nimi oli *Centralen* 27. tammikuuta 1958 asti. Asema koostuu oikeastaan kahdesta erillisestä, yhteen rakennetusta asemasta, joita yhdistää liukukäytävä.

## Ensimmäinen asema (metrolinjat 1 ja 2)
Ensimmäinen asema avattiin 24. marraskuuta 1957. Se oli 38. Tukholman metroasema. Metrolinja 1 (vihreä linja) vanhastakaupungista Hötorgetille sekä linja 2 (punainen linja) vanhastakaupungista Östermalmstorgille kulkevat aseman läpi. Asema sijaitsee Klara kyrkan ja Åhlénsin tavaratalon alla. 

Asemalla on kaksi asemalaituria, jotka sijoittuvat eri tasoille. Ylempi asemalaituri on 8,5 metriä maan alla, ja se on punaisen linjan (etelään) sekä vihreän linjan (pohjoiseen) käytössä. Alempi taso sijaitsee 14 metriä maan alla, ja se on vihreän (etelään) ja punaisen linjan (pohjoiseen) käytössä.

## Toinen asema (metrolinja 3)
Toinen asema avattiin 31. elokuuta vuonna 1975 Tukholman metroverkoston 79. asemana. Hallinnollisesti se kuuluu samaan asemaan ensimmäisen aseman kanssa. Se sijaitsee 700 metrin päässä Kungsträdgårdenista, Åhlénsin tavaratalon ja Pääpostitalon alla. Sininen linja (metrolinja 3) Kungsträdgårdenista Rådhusetin metroasemalle kulkee aseman läpi.

## Lähteet

## Aiheesta muualla
Muanda

**Muanda** eli **Moanda** on rantakaupunki Kongon demokraattisessa tasavallassa, Kongo-joen suiston lähellä. Vuonna 2004 kaupungissa oli vajaat 75&nbsp;000 asukasta. Se on tunnettu lainelautailuun soveltuvista uimarannoistaan. Rannan läheisyydessä on useita hotelleja, mutta itse kaupungin keskusta sijaitsee sisämaassa.

Muandassa on lentokenttä. Satama sijaitsee noin 15 kilometrin päässä Bananassa.

## Lähteet
Elisabeth Harnois

**Elisabeth Rose Harnois** (s. 26. toukokuuta 1979 Detroit, Michigan) on yhdysvaltalainen Young Artistilla palkittu näyttelijä. Harnois kasvoi eteläisessä Kaliforniassa ja aloitti näyttelijänuransa 3-vuotiaana. 5-vuotiaana hän sai kahdesta elokuvasta roolit: *[[Joulukuun kaksi päivää]]* ja *Where Are The Children*. Hänen perheeseensä kuuluu neljä veljeä. 

## Filmografia
### Elokuvat
* *[[Joulukuun kaksi päivää]]* (1985)
* *Where Are the Children?* (1986)
* *[[My Date with the President's Daughter]]* (1998)
* *Facade* (2000)
* *Swimming Upstream* (2002)
* *Pretty Persuasion* (2005)
* *Strangers with Candy* (2005)
* *Keith* (2007)
* *[[Solstice (elokuva)|Solstice]]* (2008)
* *Riddle* (2013)

### Sarjat
*Enkeli maantiellä (1987)
*Kunnes jälleen tapaamme (1989)
*Bel Airin prinssi (1993)
*Rakkaat viholliset (1995)
*Isojen poikien leikit (1995)
*Kaksi kaveria, tyttö ja pizzapaikka (1999)
*Siskoni on noita (2000)
*Pahan tytär (2005–2006)
* (2006)
*Tunteet pelissä (2006–2007)
*Todistettavasti syyllinen (2007)
*Ilman johtolankaa (2008)
*90210 (2008–2009)
*Miami Medical (2010)
*CSI (2011–)

## Lähteet
Espoon työväenopisto

**Espoon työväenopisto** on Suomen toiseksi suurin vapaan sivistystyön oppilaitos. Työväenopistossa on vuosittain yli 20 000 opiskelijaa. Työväenopisto toimii Espoossa viidellä suuralueella, jotka ovat Leppävaara, Tapiola, Matinkylä-Olari, Espoonlahti ja Espoon keskus. 

## Opiskelumahdollisuudet
Työväenopiston kurssitarjonnassa on yli 2 000 kurssia. Kurssivalikoimassa on kirjallisuutta ja teatteria, kotitaloutta, kuvataidetta, käsitöitä, liikuntaa, mediaa ja viestintää, musiikkia, tanssia ja tietotekniikkaa sekä kotiin ja puutarhaan, luontoon ja ympäristöön, terveyteen ja hyvinvointiin sekä yhteiskuntaan liittyviä opintoja.

Työväenopistolla on myös kudonta-asema Tapiolassa ja Nikkariverstas, jossa voi tehdä puutöitä. Työväenopistossa voi lisäksi opiskella Avoimessa yliopistossa ja ikääntyvien yliopistossa.

Useimmat kurssit ovat maksullisia, mutta joukossa on myös maksuttomia luentoja. Kursseja järjestetään suomeksi ja englanniksi.

Kursseille ilmoittaudutaan Ilmonetissä, jossa voi tutustua myös kurssivalikoimaan. Ilmoittautuminen jatkuu ympäri vuoden ja Espoon työväenopistolla on laaja kurssitarjonta myös verkossa.

## Historia
Espoon työväenopisto perustettiin 24. toukokuuta vuonna 1957. Opiston ydintehtäväksi kirjattiin varttuneiden nuorten ja täysikasvuisten kansalaisten sivistystason kohottaminen kasvavassa ja koulutusmyönteisessä kaupungissa. Espoolaisille oli vapaa-aikana tarjottava mahdollisuus lisätä tietoja ja taitoja, jotka olivat tarpeellisia kansalaiselämässä, edistivät itseopiskelua ja henkistä itsensä kehittämistä.
## Aiheesta muualla

*Espoon työväenopisto Omnia

## Lähteet
Yleinen lehtimiesliitto

**Yleinen Lehtimiesliitto – Allmänna Journalistförbundet** (YLL) on suomalainen vasemmistolainen toimittajien järjestö. 

YLL:ssä vaikuttavat toimituksellisissa tehtävissä työskentelevät, päätoimisesti tiedotustoiminnan ja viestinnän palveluksessa toimivat ja journalistisesta työstä pääasiallisen elantonsa saavat vasemmistolaiset sekä alan opiskelijat.

Joka toinen vuosi pidettävässä liittokokouksessa jaetaan Yleisen Lehtimiesliiton journalistipalkinto, jonka arvo on 2 000 euroa. Kansan Sivistysrahaston yhteydessä oleva Yleisen Lehtimiesliiton opintorahasto myöntää vuosittain apurahoja. Jäsenten opinto- ja virkistystoimintaa rahoitetaan myös liiton omaisuuden tuotolla.

YLL on historiallisista syistä SAK:n jäsenliitto. YLL on yksi Suomen kuudesta niin sanotusta aatteellisesta journalistijärjestöstä, jotka eivät solmi työehtosopimuksia. Nykyisin kaikki journalistien työehtosopimukset neuvottelee Suomen Journalistiliitto.

## Historia
YLL perustettiin 23.2.1947 SKDL:n lehtien toimittajien ammattijärjestöksi, kun kansandemokraattisten lehtien toimittajia ei hyväksytty Suomen Sanomalehtimiesten Liiton jäseniksi lyhyen toimittajakokemuksen vuoksi. 

Uuden järjestön optimistinen nimi heijasteli pyrkimystä mahdollisimman laajapohjaiseen ammattiliittoon, johon liittyisi muitakin kuin kansandemokraattisen lehdistön toimittajia. Toive toteutui osin 80-luvulla, jolloin neljäsosa jäsenistä työskenteli muissa tiedotusvälineissä. Ammattiliiton roolista liitto oli kuitenkin jo silloin luopunut. 

SAK:n jäseneksi YLL pääsi heti perustamisensa jälkeen. Ensimmäisen työehtosopimuksensa liitto solmi vapunpäivänä 1947 ja viimeisen vuonna 1974. Sen jälkeen kansandemokraattisten lehtien työehdoista sopiminen siirrettiin SSL:n vastuulle.

Yleinen Lehtimiesliitto liittyi tammikuussa 1950 täysjäseneksi sosialististen ja kehitysmaiden hallitsemaan Kansainväliseen lehtimiesjärjestöön (IOJ), josta SSL oli eronnut järjestön päämajan siirryttyä Prahaan. YLL lähti IOJ:sta toukokuussa 1992, kun kansainvälisten journalistijärjestöjen yhdistäminen osoittautui mahdottomaksi. SSL irtisanoi liitännäisjäsenyytensä samasta syystä.

## Puheenjohtajat
* Paavo Kivikoski
* Kaisu-Mirjami Rydberg
* Erkki Kumpulainen
* Olavi Laine
* Pentti Kinha
* Paavo Ruonaniemi
* Seppo Siivonen
* Juhani Hyttinen
* Ahti Sokka 
* Timo Pekkola
* Pekka Saarnio
* Sirpa Puhakka
* Juha Saarinen
* Niko Peltokangas
* Toivo Haimi

## Lähteet

## Aiheesta muualla
*Yleisen Lehtimiesliiton kotisivut